Diari Oficial de la Generalitat Valenciana


Sumari del DOGV 4848, del 23-09-2004 (2004/9595)

RESOLUCIÓ de 17 de setembre 2004, de la Direcció General d'Investigació i Innovació Agrària i Ramaderia, referent a les mesures adoptades davant de la presència de Guignardia citricarpa en una partida de taronges importades.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4848

Data del DOGV
:   23-09-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/9595


Data del document
:   17-09-2004

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * agres
    * control fitosanitari
    * destrucció de cultius

RESOLUCIÓ de 17 de setembre 2004, de la Direcció General d'Investigació i Innovació Agrària i Ramaderia, referent a les mesures adoptades davant de la presència de Guignardia citricarpa en una partida de taronges importades. [2004/9595]
  
El Decret 120/2004 de 16 de juliol, del Consell de la Generalitat, establix el Pla de Vigilància Fitosanitària Citrícola de la Comunitat Valenciana. En este decret, el fong Guignardia citricarpa es classifica com a agent forà nociu de quarantena (annex).
  
En les inspeccions realitzades per tècnics de la Conselleria d'Agricultura, Pesca i Alimentació, en compliment de l'anterior Decret, es van immobilitzar cautelarment 7.182 quilos de taronges de la varietat València late, que es trobaven en un magatzem frigorífic, en les degudes condicions d'aïllament, Acta número 12/04/015 .
  
Les anàlisis realitzades en el laboratori de referència, l'Institut Valencià d'Investigacions Agràries, van detectar la presència de picnidis, tots estos replets de conidis, del fong Guignardia citricarpa. El risc que suposa per a la nostra citricultura l'aparició del fong Guignardia citricarpa en la partida assenyalada obliga a la conselleria competent en matèria agrària a adoptar mesures per a l'eradicació immediata d'este amb la finalitat de preservar la sanitat vegetal de la citricultura valenciana. Per això, i de conformitat amb el punt 2 c) de l'article 7 del Decret 120/2004 resolc:
  
Primer
  
La destrucció de la mercaderia a què fa referència l'Acta número 12/04/015, mitjançant tractament tèrmic, que ha de realitzar el personal i en les instal·lacions autoritzades per la Conselleria d'Agricultura, Pesca i Alimentació per al tractament de materials de risc.
  
Durant el desprecintat de la cambra, càrrega, transport i destrucció de la mercaderia ha d'estar present un funcionari inspector de la Conselleria d'Agricultura, Pesca i Alimentació.
  
Segon
  
Una vegada buida la cambra, es procedirà al desinfectat d'esta segons s'especifica en l'apartat d) del punt 2 de l'article 7 del Decret 120/2004. La desinfecció la realitzarà la pròpia empresa importadora, en presència d'un funcionari inspector de la Conselleria d'Agricultura, Pesca i Alimentació.
  
Tercer
  
No procedix la declaració oficial de l'existència de l'agent nociu en el territori de la Comunitat Valenciana, ja que la fruita ha estat confinada en una cambra tancada hermèticament, que va ser precintada després de la inspecció, i igualment va ser transportada en condicions hermètiques, fins al lloc on va ser tractada amb pressió i temperatura, abans de la seua incineració. Per consegüent, ha de considerar-se que la malaltia no ha pogut establir-se en territori de la Comunitat Valenciana, al no haver estat en contacte amb les plantacions i haver-se procedit a la seua eradicació immediata.
  
Quart
  
Esta resolució podrà ser recorreguda davant del secretari autonòmic d'Agricultura i Relacions Agràries amb la Unió Europea en el termini d'un mes, des de l'endemà a la notificació.